**Viața și marea**

*Avelina Sava*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Spre inimă în cercuri

Ca valul viața curge,

Ca aerul în ceruri,

Ca râul ce se scurge.

De inimă întruna

Legată-i viața, doare

Ca vântul cu furtuna,

Ca marea cu-altă mare.

Ca marea -cu-a sa apă,

Când inima îmi cântă,

Se umple-a vieții cupă

Și-n vine se frământă.

O simt cum curge-n valuri

Și viața mea, și marea,

M-opresc între-a ei maluri

Să mă mângâie boarea.

Ea, cu-ale sale ape

Nu e sinceră, minte,

Cu valul ca un șarpe

Încearcă să m-alinte.